**UNIVERSITATEA DE MEDICINĂ ŞI FARMACIE "CAROL DAVILA" BUCUREŞTI**  
**FACULTATEA DE MEDICINĂ**

**PROGRAM DE STUDII UNIVERSITARE CICLUL II - MASTER**

***„CERCETĂRI ŞI INTERVENŢII OPERAŢIONALE ÎN MANAGEMENTUL SERVICIILOR MEDICO-SOCIALE ŞI AL SĂNĂTĂŢII PUBLICE”****.*

**ORGANIZATOR:** Disciplina de Sănătate Publică şi Management, Octombrie 2016 - Iulie  2018

**FUNDAMENTARE:**

Necesitatea introducerii unui **curs de master (ciclul II Bologna)** care, prin formarea pe care o furnizează: să furnizeze o formare  personalului cu atribuţii manageriale pentru activitatea de nursing (directorii de îngrijiri, asistentele şefe de secţie)

**OBIECTIVE:**

* dobândirea unei formǎri suplimentare care să permită personalului de îngrijiri să desfăşoare la nivel de clinică activitatea de profesiune reglementată, cu atribuţii specifice „îngrijirilor”;
* cunoaşterea cerinţelor proprii serviciilor clinice în funcţie de tipul de specialitate (medicală, chirurgicală), tipul de unitate (acuţi, cronici, urgenţă), populaţie deservită (copii, vârstnici, femei gravide), tipul de patologie (infecţioasă, acută, de recuperare);
* cunoaşterea mecanismelor de management financiar în contextul serviciilor de sǎnǎtate;
* înţelegerea intervenţiei la nivel comunitar în dimensiune multi-disciplinarǎ, înţelegerea modalităţilor diferite de a aborda problemele medicinii comunitare comparativ cu medicina individului.

**MISIUNE:** sǎ ofere formare specificǎ sǎnǎtǎţii publice pentru licenţiaţii ciclului I de învǎţǎmânt superior provenind din diferite domenii de studii (medical, social, economic) pentru întǎrirea rolului acestora la nivelul serviciilor de sǎnǎtate.

**OPORTUNITĂŢI DE CARIERĂ:**

Perspectivele de carieră pe care le oferă acest curs sunt susţinute de abordarea interdisciplinară pe care o propune, oferind un conţinut educaţional complementar cu formarea în ciclul I de învăţământ universitar, atât pentru absolvenţi ai profilelor de asistentă medicală, moaşe, asistenţi de laborator, balneofiziokinetoterapeuţi, cât şi pentru absolvenţii de asistenţă socială, sociologie, management de servicii, teologie socială.

Conţinutul programului este axat, pe de o parte, pe abordarea populaţională a unor probleme actuale de sănătate (violenţa domestică, drogurile, populaţia vârstnică, sănătatea mintală, sǎnǎtatea materno-infantilǎ), iar pe de altă parte pe oferirea de informaţii specifice abordării medico-sociale pentru evaluările economice, managementul serviciilor medicale şi sociale, finanţarea, contractarea în serviciile de sănătate, evaluarea economică a intervenţiilor, evaluarea şi comunicarea riscului pentru sănătate, managementul crizelor sau dezastrelor în sănătatea publică. Acest program furnizează formarea necesară desfăşurării unei activităţi de gestionare a îngrijirilor, de asigurarea şi evaluare a calităţii îngrijirilor, de management al personalului la nivel de secţie, care ar permite o mai bună alocare a responsabilităţilor la nivelul echipei de secţie clinică/sau la nivelul echipei manageriale a unităţii.

**DURATA CURSULUI: 2 ani**(4 semestre) – 60 ECTS/an

**FORMA DE ÎNVĂŢĂMÂNT: zi, cu frecvenţă**

**NUMĂR DE LOCURI: 20 buget + 20 taxă**

**CONDIŢII DE ÎNSCRIERE: Absolvenţi  ai ciclului  I.** La admitere pot candida absolvenţi cu diplomă de studii universitare conform Legii nr. 1/2011 .

**EXAMEN DE SELECŢIE**

Admiterea la Master se face în baza unui proces de selecţie, examen.

**ADMITERE 2016**

Admiterea pentru anul universitar 2016-2017 este organizată în două sesiuni: iulie 2016 şi septembrie 2016 (pentru locurile neocupate).

**Sesiunea iulie 2016**

* Înscrieri: 18-20 iulie 2016
* Admitere: 21 iulie 2016, ora 10:00, la sediul disciplinei

**Numărul locurilor finanţate de la buget şi al celor cu taxă se va anunţa pe site-ul:**

<http://www.umfcaroldavila.ro/index.php/licenta/master>

**REFERINTE BIBLIOGRAFICE**

* Enăchescu D, Marcu M.Gr. – Sănătate Publică şi Management Sanitar, Ed. All. 1997 (pag.1-124) – poate fi consultat la adresa :[**http://www.umf.ro/ Disciplina**](http://www.umf.ro/%20Disciplina) de Sanatate Publica/Manuale
* Legea nr. 95 privind Reforma în Sănătate  -  MO nr. 372/28 aprilie 2006 – cu modificările şi completărite ulterioare

**Relaţii suplimentare la:**  
**Tel/fax : 021/318 07 13,**  
**Tel/Fax: 021/318 07 14**  
**E-mail :**[**pbhealth@umf.ro**](mailto:pbhealth@umf.ro)  
[**http://www.umf.ro**](http://www.umf.ro/)